經數: 二一○○

經名: 續淸□傳卷下

頁數: 一一三一

上              欄

此. 未之有也. 是夕. 東臺□羅○殿左右. 現十

餘大金燈. 往來上下. 或移時. 或移刻. 或良

久. 丁未. 詣菩薩前白言. 華嚴經中. 世尊八處

放光表法. 此光. 若是法性本有無相之光. 視

之不見. 則商英不疑. 若是諸佛果德圓滿之

光. 使人可見. 則願爲示現. 於是. 頂上寶蓋.

忽然通明. 孔隙流光. □射四出. 已而襟領間.

如意間. 各放寶光. 燁燁閃動. 又於殿前. 金蓮

花葉. 燈焰交輝. 開合無數. 是時. 遠近僧俗.

千數雲集. 呼而視之. 歡呼震動. 繼以悲淚. 各

各歎言. 無始以來. 罪戾深重. 請從今日. 改往

修來. 戊申. 詣中臺. 日將暝. 四山靑□. 忽有

異氣橫跨北臺. 山如爛銀. 刻劃長十丈. 衆呼

曰. 銀橋現. 商英曰. 非也. 此殆白銀階道. 聖

賢所游□者也. 俄而現寶燈一. 分而爲二. 時

有游僧十數人. 已歸臺屋止宿. 呼而視之. 衆

僧叩頭念佛. 商英曰. 此處. 當有三燈. 各各

諦觀. 良久. 三燈齊現. 商英取續傳示之曰. 吾

去年所書. 如東方心宿. 豈妄語邪. 己酉. 太原

僉判錢景山. 及經略司管句機宜文字邵壎.

來會於東臺. 而商英已還眞容院. 卽遣人招

二君還. 二君曰. 適已於東臺. 見圓光攝身光

矣. 但未見聖燈也. 是夕. 遂與二君. 祈燈而觀

焉. 庚戌. 宿佛光寺. 祥雲異氣. □紛無數. 辛

亥. 往□[&FFFF]#巖. 未至巖之三里. 直光現. 卽至

巖. 而盧舍那佛. 面門放光. 照耀滿殿. 初夜.

於層崖間. 現大金燈五. 壬子. 出巖. 於空中現

金橋一. 此橋. 不依山谷. 不依雲氣. 不假日光.

亘空黃潤. 如眞金色. 鳴呼. 當處出生. 當處入

中              欄

滅. 非大幻善巧方便. 其孰能與於此哉. 是行

也. 旣以旱祈雨. 在山三禱三應. 但須臾卽霽.

癸丑. 還至代州. 大雨彌日. 將槁之苗. 變爲□

歲. 商英. 卽以其事奏聞. 其略曰. 臣近以本路

亢旱. 躬詣五臺山文殊像前. 及五龍池. 祈心

雨澤晝夜所接靈光寶焰. 殊形異相. 赫□顯

耀. 莫可名狀. 是時. 四方僧俗千餘人. 同共瞻

睹. 歡呼之聲. 震動山谷. 已而時雨大降. 彌覆

數州. 臣之始往. 草木萎悴. 農夫愁嘆. 及其歸

也. 木麻蕎菽. 靑綠生動. 村落謳歌. 指俟大

稔. 此蓋朝延有道. 衆聖垂佑. 有司推行詔

條. 布之於名山異境. 其應如響. 勘會五臺山

十寺. 舊管四十二莊. 太宗皇帝平晉之後. 悉

□租賦. 以示崇奉. 比因邊臣□昧朝延. 其地

爲山荒. 遂□奪其良田. 三百餘頃. 招置弓箭

手一百餘戶. 因此逐寺. 詞訟不息. 僧徒分

散. 寺宇□□. 臣累見狀. 乞給還. 終未蒙省

察. 臣竊以六合之外. 蓋有不可致詰之事. 彼

化人者. 豈規以土田得失. 爲成與虧. 但昔人

施之爲福田. 後人取之養鄕兵. 於理疑若未

安. 欲乞下本路勘會. 如臣所見所陳. 別無不

實. 卽乞檢會. 累奏早賜施行. 雖然如是. 彼大

士. 以十方三界. 爲一毘盧遮那座體. 而商英.

區區以數百頃田□之. 其志趣狹劣. 不亦悲

乎

附傳

續傳旣行. 信而遊者. 發於誠心. 靡不感應. 四

年二月. 本路都總管司走馬. 承受公事劉友

端. 於羅○殿前. 雪中祈見金燈一. 分而爲三.

下              欄

躍而上者一. 五月末. 轉運司句當公事傅君

兪. 於中臺. 祈見圓光五. 攝身光一. 淸輝閣

前. 雨中飛金燈一. 經略司准備差遣潘璟. 於

淸輝閣前松林中. 祈見白光三道直起. 萬菩

薩隊仗羅列. 金色師子. 遊戱奮迅. 金殿一圓

光三. 圓光中現佛頭. 如地踊狀. 一菩薩騎師

子一. 白衣觀音一. 金橋三. 銀燈一. 而往來者

八. 金燈三. 而明滅者十五. 璟. 自以三世奉羅

漢. 一生以醫術濟人. 而未睹羅漢藥王相狀.

默有所禱. 行至金閣. 空中現大金船一. 上有

羅漢數百. 行者立者. 禮拜者. 又行至藏頭. 見

白雲西來. 藥王菩薩. 立於雲端. 心冠大袖. □

□□□. 凡璟之所見. 獨多且異. 不可具紀. 六

月末. 僧溫約. 自京來. [&FFFF]#金○袈裟. 及齎內中

香來. 監鎭曹□. 晨至菩薩殿. 啓香之際. 殿前

長明燈上. 忽吐大金光. 如車輪飛. 照殿中. 經

略司句當公事李又. 侍其母親. 及陽曲縣尉

江□之母王氏遊. 祈見圓光攝身光直光金

燈. 又以書來言曰. 今日乃知續傳非虛也. 資

政殿學士知河南府李淸臣. 聞之曰. 文殊與

釋迦文. 異名一體. 雖已爲古佛. 其實壽蔽天

地. 示跡垂化. 尙爾老婆心. 龍圖閣學士本路

經略安撫使曾布曰. 布昔移帥廣東. 遊廬山

天池. 登文殊臺. 大風振林木昏□. 咫尺不辨

道路. 燈燭火八俱滅. 而下視莽蒼中. 金燈四

出. 或遠或近. 或大或小. 或隱或現. 會夜分疲

寢. 所見蓋有未盡者. 然大風所不能□. 昏□

所不能掩. 非大光明有無量神力不可思議.

其孰能若是乎. 顧言之難信. 不敢紀以示人.

經數: 二一○○

經名: 續淸□傳卷下

頁數: 一一三二

上              欄

及觀天覺續淸□傳. 則布之聞見. 未足怪也.

或謂商英曰. 外道波旬. 大力鬼神. 山精木魅.

皆能爲光爲怪. 子何信之篤邪. 答曰. 爾所謂

光怪. 或道果垂成. 見而試之. 或正法將勝. 出

而障之. 今吾與諸人. 自視決然. 未有以致光

怪者. 夫何疑哉. 精進精進. 損之又損. 運木杓

於粥鍋. 乃吾曹之常分

續淸□傳下(終)

又述二頌(有序)

商英. 及汾州西河宰李傑. 同謁無業禪師塔.

惜其□腐. 相與修完. 旣而塔放光. 又夢無業

從容接引. 覺而閱其語. 見無業問馬祖西來

心印. 祖云. 大德. 正鬧在. 且去. 無業去. 祖喚

云. 大德. 無業□首. 祖云. 是什□. 商英因此.

豁然省悟臺山所見. 及作二頌曰. 四入臺山

禮吉祥. 五雲深處看熒煌. 而今不打這鼓笛.

爲報禪師莫放光. 是什□是什□. 羅○殿前

燈似火. 不因馬祖喚回. □被善財□破. 毘嵐

風急九天高. 白鷺眼盲魚走過

供備庫使同管句河東[&FFFF]#邊安撫司公事侍其

瓘. 元祐庚午. 守祁陽時. 提刑張公. 行部過

郡. 以所續五臺淸□傳記. 出示於瓘. 乃張公.

前領憲河東日. 紀五臺山文殊菩薩化現之

事. 殊勝奇異. 寔耳所未聞. 目所未睹. 瓘閱之

再三. 恨未得其便. 以瞻禮聖境. 然渠渠□□

之心. 未忘於寤寐也. 一夢高塔前. 數紫衣僧

拜禮. 傳呼菩薩出現. 瓘亦從而瞻望. 久之旣

覺. 則以謂精神思慮所致. 默且記識. 是歲五

中              欄

月. 忽誤恩. 就移副綏之任. 偶僚友相告曰. 夏

暑長途可畏. 白雲自[&FFFF]#底湧出直上. 省奇曰.

此祥雲也. 映山如銀屛. 壁立不動. 須臾現圓

光四. 最後現攝身光一. 環如大車輪. 五色煥

爛. 無可擬比者. 不假雲氣. 不假日光. 現於盤

石之上. 相去目前. 無數尺之地. 自見己身背

影於光相之內. 移刻方散. 僧衆咸相謂曰. 現

圓光於雲中. 屢獲瞻禮. 若盤石之上咫尺之

間. 從來未之見也. 共睹者百餘衆. 莫不叩頭

作禮. 起敬信心. 讚嘆其至誠感應如此之異.

少頃. 雲散霧合. 繼之微雨. 遂與衆下臺. 逼以

之官. 異日出山. 瓘以自信之篤. 不復語諸人.

以瓘今日所睹光相. 信乎昔日張公所見聖

像殊勝. 靈光寶焰. 豈妄語哉. 瓘遂作書. 以告

其事於張公. 公答書云. 先自得以書. 欲遊臺

山. 出於至誠. 必知有所見. 始知古人無量劫

修行. 因果不味. 豈可與聾俗道也. 續傳後. 可

序述所見幷詩. 於後不以誇人. 要與天下人

生信心. 此受佛記[&FFFF]#之意也. 瓘故書之. 於後

覽之者. 以予言是邪非邪. 待信者而後信之.

予言固無妄矣

奉議郎守尙書刑部員外郎措置會計河東路

財用錢蓋. 一心歸命敬白. 大慈大悲大聖文

殊師利菩薩摩訶薩. 伏念. 蓋幸生人世. □遇

好時. 得男子身. 六根完具. 偶緣世賞. 獲齒仕

途. 愧無補於事助. 徒自益於過惡. 而肉經無

量劫. 造罪等□河沙. 自非夙荷於覺慈. 豈[&FFFF]#

永比. 於異趣. 用是久虔一念. 願至五峰. □雪

其心. 懺揚其咎. 今者. 幸緣將命. 恭叩靈場.

下              欄

瞻萬德之容儀. 睹千種之光相. 豈惟見所未

嘗見. 實亦聞所未嘗聞. 退願. 冥[&FFFF]#眞爲容遇.

旣伸慶懺謹. 稽首拜手. 而說偈言. 稽首文殊

師. 昔爲七佛祖. 嘗發大悲願. 廣度諸有情. 念

彼東北方. 是爲淸□境. 龍神五百俱. 眷屬萬

菩薩. 設化於此土. 小現無量光. 聞者嘆希有.

何肉目所見. 我於□劫中. 曾種種供養. 今復

得親近. 瞻睹異於常. 念無始劫來. 有塵沙數

罪. 一獲光明相. 釋然盡消滅. 又念諸衆生. 與

我同體性. 乘此勝妙力. 離苦悉解脫. 我今永

歸依. 敬禮發弘誓. 願盡未來際. 常居佛會中.

一聞微妙音. 卽證無上道. 十方虛空界. 一切

諸有情. 盡願同我心. 速悟無生忍. 建中靖國

元年六月八日. 拜讚

遊臺錄. 附之於右. 云建中靖國元年. 吳興錢

蓋. 毁命河東. 六月. 自雁門趨定襄. 三日. 經

臺山眞容院. 時樂安任良弼太原王直方. 偕

行. 是夕. 禱於瑞應軒. 有銀燈現北臺之西. 次

日. 供養眞容及諸聖像己. 午後. 現菩薩大眞

相. 於白雲之端. 乘從悉備. 又睹金色世界. 輝

耀遠邇. 是夕. 復現金燈. 大如盤盂. 在軒前松

林之□. 五日. 先登東臺. 申後. 現五色祥雲.

如寶陀羅山狀. 徐現白直光三. 其高亘天. 紅

碧直光二. 橫徹數里. 圓光二. 其一. 如方出之

日. 又現金燈十餘. 其一. 如蠟八. 有光甚明.

六日. 遊北臺. 至中臺. 烈日無雲. 未後懇禱.

先現五色祥雲無數. 其間. 有七寶樹. 及寶座

芝草之狀. 前有人設拜者. 冠帶皆具. 已而白

雲起於眞容院之上. 及諸山間. 遂東方現圓

經數: 二一○○

經名: 續淸□傳卷下

頁數: 一一三三

上              欄

光. 及金橋三. 道平而欄桂皆足. 橋之上. 現菩

薩隊仗. 又於雲中間. 現華嚴境界. 金碧寶階.

彩錯煥爛. 幷現踞地白金師子. 耳目形儀如

生. 因祈光相附近. 以表信心. 遂於巖下現圓

光. 或大或小無數. 徐合而爲一. 凡三重五色

八暈中. 有菩薩乘師子像. 又現圓直金光抵

暮方罷. 七曰早. 拜請攝身光相. 卽現於中臺

之西. 凡六七. 別現通身光二. 及五色圓光五

七十數. 繼而彩雲起於谷口. 直上遍覆西臺.

久且不散. 復於雲中. 現金橋. 及巖下現數大

圓光. 遇近衆人上. 有焰光四出者. 凡種種奇

特. 旣異於常. 又累日晴霽無雨. 合道場衆. 歡

喜踊躍. 歎未之聞見也. 然. 此姑紀其大槪. 餘

纖悉未易敷述. 先是朔日離雁門. 方及中塗.

已有五色直光. 現於臺山之北. 乃兆玆日靈

跡. 旣還眞容院. 陳供飯僧. 信禮敬謝而去

題五臺眞容院        □陽李師聖述

梵書五頂淸□府. 冬□夏雪無二暑. 我來七

月愁盡寒. 何肉蕭蕭秋作雨. 信無殘暑亦無

寒. □然天界精神聚. 眞容古基鷲峰寺. 高山

之麓雄今古. 西方樓觀□□間. 燦然金碧蓮

花宇. 懸崖峻嶺架大木. 神物所持憑險阻. 金

□垂空殿□響. 森森鐵鳳相交舞. 憶昔文殊

出大宅. 金剛寶窟通西土. 牽牛老人飮玉泉.

二子一犬爲貧女. 變化無方饒益情. 如是西

天七佛祖. 重聞淸□之境界. 無窮陳跡書妙

語. 我有誠心頗出群. 瑞應神奇目親睹. 須臾

光相現咫尺. 玉洞金燈明可數. 松杉搖空山

谷中. 夜寂太陰隱龍虎. 丹樓碧閤香案前. 歌

中              欄

畏生心誰敢侮. 從來昏述如夢□. 前三後三

愼莫取. 我今不作前後想. 香煙稽首淸□主.

崇寧三年七月二十九日. 焚香拜讚

臺山瑞應記          江東朱弁撰

諸佛菩薩與大阿羅漢. 悲[&FFFF]#一切有情. 常出

光景以. 導迷起信. 攝服同異. 凡山地勝所. 示

現境界. 有趾斯至. 有目斯都. 以是因生緣. 握

符御極宅中圖本者. 往往布慈雲. 以覆之. 揭

慧日以□之. □法雨以陸之. 而不忘囑累之

重. 如天臺五臺. 比州郡別置僧官. 使董正其

徒. 而莊嚴宮殿. 蓋螺□寶輪. 威神所宅. 不

可不肅也. 雁門史君折候彦文. 下車未逾時.

以赤子弄兵[&FFFF]#谷. 衣繡持斧. 跡捕至臺下. 與

邑之令佐. 奉香火. 作禮於□猊座前. 五香之

煙. 遍滿空際Ｃ兮直上. □然改容. 引人四顧.

目不得瞬. 無小無大. 各有所見. 爲五色雲者

七. 爲白雲者六. 爲黑雲者一. 爲金橋者三. 爲

圓光者五. 五色雲有戴白雲爲冠. 而其中有

洞者. 有如圓光者. 有如日暈五色六七重者.

有如孤石蒼黑圓而聳出者. 有如仙. 花之敷

紛者. 有如仙花而現菩薩像於其上者. 白雲

中. 亦有菩薩瑞嚴相者. 有奮迅如文殊所乘

者. 有天橋如龍之上飛者. 有橫光靑紅黃綠

而相間者. 有如玉石爲佛冠者. 黑雲中. 有獨

現師子者. 金橋有如鯨□負天者. 有如□□

而中斷者. 有重疊如魚鱗相次者. 圓光有玉

連環者. 有現金網而光耀奪人目者. 史君. 圖

其事而謂予曰. 此吾與衆人所可見者也. 若

其他變態百工. 所不能狀者. 吾亦不能言也.

下              欄

子其爲我記之. 予曰. 曼殊室利. 住此山中. 誘

接群迷. 示此方便. 史君得其開示. 豈無所因

哉. 昔世尊在舍衛國. 擧身放光. 其光金色. 繞

祇陀園. 周遍七□. 照須達舍. 猶如段雲. 亦作

金色. 須達者. 佛之大檀越也. 光明所燭. 先至

其舍. 蓋以導迷起信. 攝服同異也. 山之上首

僧明崇. 嘗謂. 我候家. 世奉佛. 自高曾來. 尤

於玆山. 開大施門. 則曼殊室利. 今所示現.

亦猶世尊之於須達也. 可不記乎. 予聞. 無盡

居士. 在元祐中. 嘗遊此山矣. 作淸□傳. 神化

變異. 與身所親睹者. 靡不具載. 而味禪悅者.

或有爲病. 予謂. 無盡. 平生運佛菩薩慈. 以濟

世拯物. 淸□之述. 所以化導未悟. 亦爲衆人

設耳. 以是身心無適不可故. 於時爲元首. 則

黎民所宗仰. 於法爲外護. 則釋子所依賴. 史

君能不墜世芬. 以無盡之心爲心. 用報曼殊

室利所以開示之意. 乃予素所期也. 亦予之

樂書也. 始予欲爲史君記其事. 而未果也. 而

油幕諸公宛轉道史君之懇. 旣不可辭. 又嘗

見其上首曰明崇者言. 當是時. 我與僧正精

惠大德. 麟府總暇折可直. □寺衆實從. 史君

所共睹也. 玆事不誣. 於是乎書. 皇統辛酉六

月辛巳日

後序    紫府眞容院松溪老人文□述

伏聞. 大聖度生. 應跡無方. 所現之處. 無非利

益. 雖八局於形敎. 使歸心有在. 唯止一方.

故. 我文殊大士. 妙踐眞覺. 廓淨塵習. 寂寥.

於萬化之域. 動用於一區之中. 示居因位. 果

徹因源. 不捨悲心. □居紫府. 三千界內. 有淸

經數: 二一○○

經名: 續淸□傳卷下

頁數: 一一三四

上              欄

□之一名. 萬億國中. 無文殊之二號. 淨居梵

世. 服道而傾心. 花藏欲天. 餐風而合掌. 是

以. 統十千之衆聖. 伏五百之毒龍. 金燈夜燦.

□煌於碧□之前. 瑞氣曉迎. 閃灼於翠峰之

上. 奇□天墜. 豈局之於春秋. 明月泉生. 寧分

之於晦朔. 自斯歷代王臣. 敬禮. 積著彌繁. 傳

照百燈. 相繼不絶. 胡可勝言. 昔宋朝丞相無

盡居士天覺. 夢遊紫府. 旣至無殊. 見不思議

之境界. 睹無窮數之神光. 具奏. 帝聞重加修

葺. 莊産土田. 倍加先帝. 山門榮耀. 緇侶汪

洋. 自此洪巖巨壑. □壁荒谿. 古之伽藍. 無不

周備. 可謂名高百代. 道光千載. 朝臣奉信. 競

趣寶方. 續傳流通. 至今無替. □於逝金猶存

松風. 靈跡詩頌歌詞. 淸□等傳. 十有餘本. 近

因兵革. 屢遭火廢. 墮蕩無遺. 幸於河西僧法

幢處. 得淸□傳一部. 余□綠編集. 校勘無

差. 訪諸有緣. 刻板流行. 本山僧義祥者. 英俊

博學. 崇賢好古. 愍余哀懇. □自衣盂. 幷誘信

士. 命工鏤板. 不日而成. 祝余曰. 山門老宿.

知事多矣. 序述來由. 續之傳後. 余先勸請. 今

旣工畢. 事不獲已. 聊述云耳. 以此洪因. 祝嚴

皇帝萬歲. 臣宰千秋. 內宮天眷. 福祿遐昌. 助

緣施主. 增添壽算. 法界有情. 同登覺岸

洪武卄七年. 六月十有九日. 余與四衆百

十餘人. 遊臺山禮文殊化境. 所睹光相. 聖

燈千變萬態. 靈異□測. 乃踊躍無量. 喜不

自勝. 眞所謂曠劫塵勢. 一時頓盡矣. 遊覽

之間. 偶遇寶峰金禪者. 亦淳厚人也. 就於

淸□古刹. □捨衣資. 接納遊禮緇素. 三載

中              欄

如初. 四事之需. 無所乏少. 實法門中苦行

興福僧也. 余甚佳之. 一日炷香作禮曰. 此

山. 乃大聖所居. 師幸特未瞻禮. 可謂千載

之難逢也. 自古遊觀之士. 率多王臣貴族.

碩德大儒. 咸有詩偈. 發揮聖跡. 請師一

言. 讚詠聖境. 及策發余懷. 不亦可乎. 余

曰. 大聖境界. 以虛空爲口. 須彌爲舌. 尙

不能讚其萬分之一. 肉大聖不思議境界.

智識豈能到乎. 辭不獲已. 遂書拙偈. 以塞

其請云. 上人覲禮曼殊□. 親聞震地金毛

吼. 胸次狐疑悉蕩絶. 日午面南看北斗. 五

峰森聳侵天長. 俯視衆刹如鋪張. 大地山

河作金色. 樹林池沼騰輝光. 寶劍倚天寒.

聖凡情盡掃. 五百賢聖僧. 當下離煩惱. □

倒釋迦老子. 折□居士淨名. 釋迦分疏不

下. 居士飮氣呑聲. 殺言縱擒出思議. 逆行

順化起常情. 刀山與□舍. 常談四諦輪. 耳

根塞□方眞聞. 大智洞明非外得. 屠沽負

販皆玄門. 道人擬欲重相見. □身□倒光

明殿. 頂門眼正沒嫌猜. 佛頭佛頭全體現.

從此遍遊諸佛刹於諸佛所聞妙法. 一一

三昧得總持. 利他自利原無乏. 崇善住山

雁門野衲子菴性徹. 洞然. 書于. 臺山淸□

石上

古幷崇善禪寺        常住記

釋慧祥淸□傳. 見宋史志. 廣傳續傳. 則史

志. 及諸家藏書志. 俱不著錄. 杭州何夢華

(元□)得之. 示阮文達. 文達. 繕錄進呈. 世乃

下              欄

知有此書第

天府卷軸. 旣非草茅能窺. 阮氏文選樓書.

又[&FFFF]#於火. 藏書家以不得見爲憾聞. 此書

原本. 今藏歸安陸氏□宋樓. 武陵趙君伯

藏(于密)爲居閒得借讀. 紙脆殆不可觸. 內佚

廣傳中卷. (淸翊)恐其日就食沒. 方錄付梓.

頗以佚卷爲憾. 適錢塘丁氏正修堂藏有

□本. 則佚卷存焉. □合梓之. 甫成全璧. □

本○字頗多. 然無可校正. 姑仍其舊. 憶咸

□同治閒. 遊跡淹留太原. 距臺山僅數百

里. 塵□牽絆. 竟未游禮靈峰. 今筋力日衰.

息影東南. 五頂雲山. 無因投跡. 香火緣□.

撫書慨嘆. 光緖甲申十月. 吳縣蔣淸翊字

敬臣識

四庫未收書目提要(儀徵□氏□經室外集)

古淸□傳二卷. 廣淸□傳三卷. 續淸□傳

二卷

唐釋慧祥撰古淸□傳. 宋釋延一撰廣

淸□傳續淸□傳. 宋張商英朱弁所撰.

廣續二編. 藏書家. 多未著錄. 惟古淸□

傳. 見宋史藝文志. 凡方城名勝. 乃高僧

靈跡. 莫不詳載. 延一收□故實. 推廣祥

傳. 更記寺名勝○. 以及靈異藥物. 其中

多涉及儒家. 且有六朝人文. 如晉釋支

遁文殊像贊序. 又殷晉安○濟川讚. 幷

世所希見. 而遁序. 尤足補本集之所佚.

若王勃釋迦如來成道記. 釋伽佛賦. 今

四傑集. 文苑英華. 俱無之. 是編或以爲

經數: 二一○一

經名: 補陀洛迦山傳

頁數: 一一三五

上              欄

金大定時. 寺中藏版. 末附補陀傳峨嵋

贊. 乃元人所集. 明釋. 又從而附綴之也

案. 是書原本. 今在歸安陸氏□宋樓.

實洪武丙子. 山西崇善寺所刊. 末綴

寺僧性徹募刊緣起云. 重刊釋迦賦.

帝王崇敎事跡. 成道記. 補陀傳. 淸□

傳. 合部印施. 其王勃文二首. 各自爲

書. 不在延一傳. 又隙濟川. 宋嘉祐時

人. 廣淸□傳序. 是其撰. 亦非六朝

人. 此皆提要之誤. 補陀傳. 爲元盛熙

明撰. 熙明出處. 具陶九成書史會要.

提要亦未及攷. 性徹原刊. 無峨嵋贊.

天順壬午. 五臺廣緣寺. 重刊此書. 始

[&FFFF]#綴之(錢塘丁氏正修堂. 有□本. 乃據天順本影寫者. 行字悉同洪武本. 惟版)

(縫刊施錢人姓名爲異)今王勃釋迦佛賦. 成道記.

已刊入(淸翊)所注王子安集. 二十卷內.

崇敎事跡. 多□佛語. 峨眉贊尤鄙俚.

槪削不刊. 惟刊淸□傳補陀傳云. 光

緖甲申十月. 吳縣蔣淸翊字敬臣識

1補陀洛迦山傳題辭

大元丘玆盛熙明述

九州之山川. 具載於書傳. 山海之詭奇. 亦見

於圖記. 其來尙矣. 謹按. 補陀洛迦者. 蓋梵名

也. 華言小白華. 方廣華嚴言. 善財第二十八.

參觀自在菩薩. 與諸大菩薩. 圍繞說法. 蓋此

中              欄

地也. 然世無知者. 始自唐朝梵僧來睹神變.

而補陀洛迦山之名. 遂傳焉. 盤[&FFFF]#於東越之

境. □芒乎巨浸之中. 石洞嵌巖. 林巒淸邃. 有

道者居之. 而阿蘭若兆興焉. 自非好奇探幽.

乘猿汎琢者. 罕能至也. 惟我

皇元. 際天所覆. 均被化育. 梯航所及. 靈跡

悉著. 至於玆山. 瞻拜相繼□□昭答. 不可勝

紀矣. 然圖志脫漏. 言辭庸謬. 四方不傳. 僕.

頃因謝病. 偶在海濱. 恭叩靈□. 旁搜經籍. 首

集自在之功德. 繼攷洞字之勝槪. 若夫由心

所見. 光景斯彰. 因緣有時. 廟塔興建. 具載於

篇. 能遊目者. 不起於坐. 飛神於大方之外. 當

知淸淨光明廣大悲心. 與菩薩無二. 推惻隱

之端. 躬行於日用之間. 非徒空言也. □欲南

詢. 亦必問津於此. 而與善財同乘般若慈舟.

共達毘盧性境. 入海印之三昧. 證大悲之法

門. 圓解脫之深因. 滿普賢之願海. 普令法界

含生. 盡登菩提彼岸者. 豈虛謬哉

補陀洛迦山傳

自在功德品第一        洞宇封域品第二

應感祥瑞品第三        興建沿革品第四

附錄第五              觀音大士讚第六

名賢詩詠第七

自在功德品第一

釋典所載. 菩薩名號. 如□河沙數. 不可勝計.

惟觀自在洋洋赫赫功德. 獨顯乎世間. 凡遇

下              欄

厄難. 竭誠稱念. 稽首請命. 亦往往如影響. 誠

由行願弘深. 大悲無□之力也. 廣如藏敎. 今

略陳之

梵云阿□耶婆盧吉帝. 此云聖觀世音. 又梵

云阿○盧枳帝濕伐羅. 此云觀自在. 諸經所

稱. 或單云觀世音. 或云觀自在. 或兼云觀世

音自在. 觀音三昧經. 及大悲經. 悲華諸經

說. 此菩薩. 久已成佛. 號正法明如來. 又云.

後成正覺. 號遍出一切光明功德山王如來.

楞嚴經云. 觀世音菩薩言. 我昔於無數□河

沙劫. 有佛出現. 名觀世音. 敎我從聞思修入

三摩地. 從於聞中. 入流亡所. 所入旣寂. 動靜

二相. 了然不生. 如是漸增. 聞所聞盡. 盡聞不

住. 覺所覺空. 空覺極圓. 空所空滅. 生滅旣

滅. 寂滅現前. 忽然超滅世出世間. 十方圓明.

上合十方諸佛本覺妙心. 同一慈力. 下合十

方一切六道衆生. 同一悲仰. 由於供養觀音

如來. 蒙授如幻聞熏聞修金剛三昧. 身成三

十二應. 入諸國土. 所謂佛身. 獨覺. 緣覺. 聲

聞. 梵王. 帝釋. 自在天. 大自在天. 天大將軍.

四天王. 及天王太子. 人王. 長者. 居土. 宰官.

婆羅門. 比丘. 比丘尼. 優婆塞. 優婆夷. 女主.

童男. 童女. 天龍. 藥叉. 乾□婆. 阿修羅. 緊那

羅. 摩呼羅伽. 人非人等. 我於彼前. 皆現其

身. 而爲說法. 令其成就. 令諸衆生. 獲十四種

無畏功德. 彼佛. 歎我善得圓通法門. 授記我

爲觀世音號. 由我觀想十方圓明. 故觀音名.

遍十方界

法華經說. 若有衆生. 受諸苦惱. 一心稱觀世

經數: 二一○一

經名: 補陀洛迦山傳

頁數: 一一三六

上              欄

音菩薩名號. 旣得解脫. 若水火雷電. 龍蛇惡

獸. 夜叉羅刹. 王羅枷鎖. 軍陣怨賊. 諸難之

中. 能施無畏. 於苦惱死厄. 能作依□. 現三十

二身. 隨類說法. 地獄鬼畜生. 生老病死苦. 以

漸悉令滅

大悲心總持經云. 若有誦持大悲□者. 卽滅

百千億劫生死重罪. 不墮惡趣. 臨命終時. 十

方諸佛. 皆來授手. 隨願往生諸淨土中. 能獲

無量等持辯才. 解脫八難. 滅除三毒. 一切所

心. 無不成就. 大悲總具載別本

藏敎密乘經中所載. 觀自在菩薩. 爲蓮華部

主. 現諸神變. 忿怒則稱馬首明王. 救度則聖

多羅尊. 滿諸願則大准提尊. 及如意輪王. 不

空○索. 乃至師子吼. 幷毘俱Ｃ. 一□責項. 白

衣葉衣. 千首千臂. 皆有儀軌. 眞言略擧其名.

若西天. 未譯番本. 師傳本續. 眞言要門. 未易

悉究

今上卽位之初. 聖師大寶葛□麻瓦. 自西域

來京師. 解行淵深. 福慧具足. 明通三世. 闡

揚一乘. 同自在之慈悲. 宣六字之神力. 上自

宮庭王臣. 下及士庶. 均蒙法施. 靈感寔多. 不

可備錄. 將非大士之應化者乎. 然江南未之

聞也. 故略紀其實. 若六字□. 師所常誦

唵麻尼巴[&FFFF]#(二合)[&FFFF]#□

功德具在莊嚴寶王經

洞宇封域品第二

世傳. [&FFFF]#[&FFFF]#方丈. 在弱水中. 非飛仙莫能到. 昔

秦皇漢武. 窮年遠討. 勞神苦體. 卒如捕風追

影. 終不得其涯□. 今小白華山. 距四明不遠.

中              欄

爲聖賢託跡之地. 石林水府. 神光瑞像. 雖在

驚濤駭浪之間. 航海乘風. 刻日可至. 故特擧

其勝槪如左

昌國志云. 昌國州. 在東大海西. 星紀之次. 在

牽牛□女分野. 昔憂少康. 封世子於越. 至句

踐. 滅吳獲夫差. 欲使居甬東百家. 杜預云. 句

章縣. 東海中洲也. 國語. 以爲甬句東. 今州有

甬東村. 是也. 由秦歷漢. 屬□縣. 唐開元二十

六年. 以□縣. 置明州. 領縣四翁山. 今之昌國

也. 五代後. 改貿爲□. 則又屬□. 宋熙寧間.

創縣爲昌國. 東控日本. 北接登葉. 南亘□□.

西通吳會. 寔海東之巨障. 皇元至元十五年.

陞縣爲州

寶陀寺. 在州之東海梅岑山. 世傳. 梅福煉丹

之所. 釋所言. 東大洋海. 西紫竹○檀林者. 是

也. 自四明陸行. 東九十餘里. 過穿山渡. 至大

謝. 再經嵩子渡. 至昌國州. 陸行七十里. 比家

門止一渡至山. 周圍僅百里許環繞大海. 憑

高望昌國諸山. 隱隱如靑螺. 東極微茫無際.

日月出沒上下若鑑. 微風時來. 雷轟雪涌. 奇

極孤□. 非復塵世也. 山茶樹高數丈. 丹□滿

枝. 猶珊瑚林. 水仙紫蓀. 芳菲滿地. 金沙玉

礫. 的落□璨

潮音洞. 菩薩示現之所. 去寺三里. 至洞皆黃

砂. 石洞□巖. 瞰海回顧無畔岸. 人跡不及. 洞

上有穴如天□. 下屬洞前. 舊有石橋橫亘. 可

以瞻禮. 今崩廢

善財洞. 在潮音洞右. 亦祥異顯現. 巖石有[&FFFF]# .

□峻蹙逼中. □□測. 其外則石崖壁立. 泉溜

下              欄

如珠不□. 謂之菩薩泉. 甁罌盛貯. 以洗目疾

盤陀石. 平廣上坐百餘人. 下瞰大海. 五更遠

見扶桑. 五色光發. 頃有一輪極大. 從海湧出.

眞奇觀也

三摩地. 在寺西偏. 登山由此. 有亭. 曰極淸

淨. 嘉木森秀. 淸泉甘冽. 亂石錯出. 有聳立者

踞伏者. 詭奇萬狀

眞歇庵. 在寺後山深處. 眞歇了禪師. 修道菴

中. 後圓寂立塔

無畏石. 在眞歇菴前. 突然方廣. 然峻不可陟

師子巖. 在無畏石側. 形如師踞

正趣峰   靈鷲峰   觀音峰

應感祥瑞品第三

嘗讀楞嚴. 謂. 世間曠野深山. 聖道場地. 皆阿

羅漢所住持. 故世間粗人. 所不能見. 是山.

自梵僧啓其端. 而始知大士之宮宅. 其信然

乎哉. 或因風濤怖懼而致禱. 或好載尋幽而

有遇. 使者銜命. 至誠所格. 緇素夙緣. 目擊道

存. 如鏡中像水中月. 皆由淸淨心現. 往往不

同. 自昔多失紀錄. 今姑存一二. 俟來者繼述

焉

唐大中. 有梵僧來洞前燔十指. 指盡. 親見大

士說法. 授與七寶石. 靈感遂啓

日本僧慧鍔. 從五臺山. 得菩薩像. 將還國.

抵焦石. 舟不能動. 望潮音洞默叩得達岸. □

以像舍於洞側張氏家. 屢睹神異. 遂捨居作

觀音院. 郡將聞之. 迎像入城. 爲民祈福. 未

幾. 有僧. 不知何許人. 索嘉木□戶刻之. 彌月

像成. 僧不知所在. 今所奉菩薩像. 卽此也

經數: 二一○一

經名: 補陀洛迦山傳

頁數: 一一三七

上              欄

元□中. 謁者王舜封. 使三韓. 遇風濤. 大龜負

舟. 惶怖致禱. 忽睹金色晃耀. 現滿月相. 珠瓔

粲然. 出自巖洞. 龜沒舟行. □還以奏. 上聞.

始□寺額. 曰觀音寶陀. 自是海東諸夷. 如三

韓日本扶桑阿黎占城渤海. 數百國. 雄商鉅

舶. 繇此取道放洋. 凡遇風波寇盜. 望山歸命.

卽得銷散. 感應頗多

崇寧間. 戶部侍郎劉逵. 給事中吳□. 使高麗.

及還. 自群山島. 經四晝夜. 月黑雲□. 海面冥

蒙. 不知向所. 舟師大怖. 遙叩寶陀. 未幾. 神

光滿海. 四燭如晝. 歷見招寶山. 遂得登岸

宋給事中黃龜年. 恭禮洞前. 親睹大士. 紫金

自在相. 朗然坐石上. 偕遊老[&FFFF]#俱見. 備作贊

頌

紹興戊辰三月望. □陽程休甫. 四明史浩. 至

此翼早詣潮音洞. 寂無所睹. 炷香供茶. 盞色

花瑞. 歸寺食訖. 哺時. 再至洞門. 俯伏○□.

凝□□空. 惟亂石□□. 興盡欲返. 有僧指曰.

巖頂有竇. 可以下瞰. 攀緣而上. 瞻顧之際. 瑞

相忽現. 金色照耀. 眉目瞭然. 二人所見不異.

惟浩. 更睹雙齒潔白如玉. 於是慶快. 用書於

堅. 庶幾來者觀此無疲. 不以一見不見而遂

已也

又傳. 史衛王彌遠. 見茶樹上示一目. 蓋二十

年相業之讖也

咸淳丙寅三月. 范太尉. 以目疾. 遣子致禱洞

下. 無所遇. 汲泉歸洗目. 旣愈. 復命子來謝.

洞左大士金現. 言煙披拂. 猶隔碧紗. 繼往善

財洞. 童子忽現. 大士亦現縞衣□帶. 珠瓔交

中              欄

錯. 精神顧盼. 如將示語

紹定庚寅十月. 慶元昌國監胡□. 登大士橋.

禮潮音洞. □現光明. 左則月蓋長者. 與童子

□立. 一僧居右. 師子盤旋. 兩目如電. 及至善

財. □童子再現. 黛眉粉面. 寶蓋珠□. 森列於

前. 傍現一塔. 晶彩煥發. 衆僧曰. 我等雲集.

歷年未睹. 今承恩力. 共□色相. 遂刻山圖於

石. 以示悠久

嘉定歲. 僧修者. 所禮大士□檀像. 偶毁亡一

指. 心甚懊□. 後於洞前波間色一花. 視之. 乃

向失像指. 衆尤異之

淳祐.  遲歲苦旱. 暇帥顔□仲. 禱雨洞中. 大士

幷童子. 喜悅出迎. 自是. 隨心輒應

皇元至元十三年. 丙子六月. 丞相伯顔定江

南. 部帥哈刺□. 來謁洞下. 杳無所見. 乃張弓

引矢. 射洞而回. 及登海舟. 蓮花滿洋. 遂驚異

悔謝. 徐見白衣大士. 幷童子像. 於是. 施財莊

嚴像設. 幷構殿於洞上

大德五年. 集賢學士張[&FFFF]#山. 奉

旨祝釐潮音洞. 見大士相好. 彷彿在洞壁. 次

至善財洞. 童子□現. 頂上端□中. 大士再現.

寶冠瓔珞. 手執楊枝. 碧□璃○. 護法大神. 衛

翊其前久之. 如風中煙漸向鎖沒. 但祥光滿

洞. 如靄霞映月. 見數尊小佛. 作禮慰快而去

致和元年戊辰四月. 御史中丞曹立. 承

上命. 降香幣. 至洞心現. 忽見白衣相楯. 瓔珞

被體. 次及善財洞. 童子螺□素服. 合掌如生.

適以候潮未行. 再叩再現. 而善財洞大士亦

在. 童子鞠躬. 眉目如□. 七寶瓔珞. 明潔可

下              欄

數. 群從悉見

嘗詢諸耆老. 云. 自昔遊者. 至今爲盛. 若夫

西域名師. 王公貴人. 備極精誠. 有睹白衣

禪定. 或冠佩莊嚴. 或千首臂. 或坐立異相.

有眉目儼若. 親承於咫尺. 或景像□□. 若

瞻對乎繪素. 至有羅漢長者. 童子天龍. 前

後翊從. 寶甁蓮花. 森列乎海波. 頻迦鸚鵡.

飛翔於香靄. 或共見如一. 或獨見非常. 變

化示現. 殊不可詰. 若夫竭力遠來. 罔遇恍

惚. 常居其境. 終不得瞻望餘光者. 亦多有

之

興建沿革品第四

海嶠孤絶. 蛟龍呵護. 自非遺世高蹈者. 鮮能

栖息也. 草茅以爲廬. 朮芝以爲食. 歲月旣

久. 輝光煥發. 致感王臣之崇重. 士民之歸仰.

大其宮室. 廣其田疇. 以養其徒侶. 修習至道.

將與山川增重. 助益風化於無窮也

梁貞明二年. 日本僧惠鍔. 首創觀音院. 在梅

岑山之陰

宋元□三年. 王舜封. 使三韓. 遇風濤有感.

以事上聞. 賜額曰寶陀觀音寺. 置田積糧. 安

衆修道. 歲許度一僧

紹興元年辛亥. 眞歇禪師淸了. 自長蘆南遊.

色海至此. 結菴山椒. 扁曰海岸孤絶禪林. 英

秀多依之. 郡請於朝. 易律爲禪

嘉定三年庚午八月. 大風雨. 圓通殿□. 住山

德韶. 言於朝. 賜錢萬緡. 七年殿成. 潮音洞.

無措足地. 鑿石駕橋. 凡六年. 御書圓通寶殿

大士橋以賜. 建龍章閣以藏之. 植杉十萬. 是

經數: 二一○一

經名: 補陀洛迦山傳

頁數: 一一三八

上              欄

時. 有田五百六十七畝. 山千六百七畝

是年. 丞相史彌遠. 承父志. 捨財莊嚴. 殿宇廊

庾備具. 香燈供養. 上聞. 賜宸翰. 幷金○衣.

銀□. 瑪瑙數珠. 松鹿錦□. 陳帥機. 施錢一百

六萬. 置長明燈

淳祐八年戊申. 暇帥顔□仲. 禱雨有應. 施錢

二萬. 米五十石. 置長生庫接待. 莊乃請於朝

[&FFFF]#租役

皇元大德二年戊戌春. 中宮. 命內侍李英. 降

香修繕寺宇像設. 明年春. 宿衛□羅. 奉旨降

香. 賜金百兩. 命江浙省臣董其事. 一新棟宇.

供嚴之具. 金碧□璨. 四年春. 遣使魏也先等.

飯僧轉經. 及歸. 以玉琢聖像獻. 四年. 復遣大

出齎綵幡緘香. 降內帑二千緡. 建演法堂. 益

修從宇. □浙省. 割官田二千畝供僧. 於正五

九月. 諷誦祈禱. 特頒璽書護持. 自是. 祝香

賚□. 歲以爲常. ○翰林直學士劉[&FFFF]#. 製文. 集

賢直學士趙孟□. 書丹刻石. 以彰聖化

皇慶二年冬

皇太后. 遣使法華奴等降香. 賜主僧袈裟. 飯

十方僧. ○浙省. 賜□八百六十八錠. 買田三

頃. 以給佛燈長明

泰定四年夏. 中宮. 遣中政同知貼閭. 賜□千

錠. 僧衣百八. 黃金織文幡. 金綵綺帛等. 供聖

飯僧. 買田二頃二十六畝. 以其入供營繕

致和元年四月. 中丞曹立. 降香幣及□百錠

元統二年. 宣讓王. 施□千錠. 建石塔. 高九

丈六尺

至順二年. 江西之萬安陳覺和. 率衆化財凡

中               欄

八載. 範銅爲大士像. 千尊佛. 鐘磬□蓋供具.

今置閣上

我朝列聖相承. 信崇佛法. 遣使□予. 實不能

備紀

今上踐位以來. 尤加尊異. 祝香集福. 以□下

民. 絡繹不絶

謹攷此寺. 自日本鍔兆基. 眞歇了禪師. 道

風振起. 改講爲禪. 繼以然自得暉辦至瀾.

而恢大基業. 恩球以次相續者. 曰. 雪屋立.

坦堂圓. □菴成. 還菴深. 鑑菴寶. 小菴高.

間雲韶. 大川濟. 鐵脚淸. 古巖□. 深谷[&FFFF]#.

無咎吉. 寒巖悟. 夢□淸. 石屋環. 寒巖擧.

松州基. 東巖日. 混溪情. 白雲恭. 愚溪智.

東州永. 一山寧. 次翁元. 險崖遇. 太虛沖.

孚中信. 古[&FFFF]#銘. 大方聘. 朴翁淳. 元虛照.

竺芳聯. 所菴睿

附錄第五

長安南五臺. 乃觀音降火龍處. 靈異甚多. 難

以具載

武林西山上天竺寺. 自昔相傳. 海上色香木

現光湍. 因刻爲觀自在菩薩像. 多現祥異.

士民歸嚮. 自春至冬. 焚香叩禮. 雨暘急難. 感

應如響. 積有年矣. 至正二十年庚子. 杭城

□罹兵□. 西山祠宇盡毁. 聖像不知所在. 衆

共追慕. 丞相太尉開府康里公. 出金旁心. 乃

於草莽中得之. 遂卜日. 齋戒徒跣率僚佐

士庶. 自北關恭迎聖像. 安奉於今丞相公所

建. 淸平山之西天寺中. 時聖像上. 大放光明.

照耀雲漢. 分爲三道. 其一. 遠屬東方. 若嚮補

陀山者. 其一. 屬上天竺寺. 其一. 徑屬今西天

下              欄

寺. 一時咸睹. 益加敬仰焉

大都[&FFFF]#州之境. 控接□州. 有霧靈山. 山谷高

深. 林巒淸邃. 古昔相傳. 爲菩薩道場. 山之上

下. 舊有寺宇. 每歲. 士庶敬禮心現當. 有綿雲

起自谷中. 潔白彌滿. 凝蔽天日. 或變□璃境

界空洞一碧. 次現菴萄□垂遍布. 光映遠近.

忽見白衣端正之像. 陵空而立. 鮮見面目. 然

亦往往或異. 夜有天燈. 或如列宿. 或如□火.

聯輝接焰. 陵虛遠來. 殊不可測. 山頂寒甚.

澗有泉水. 起落應潮. 傳云. 潛通大海也. 僕.

嘗遊五臺山. 從密[&FFFF]#□室利師. 獲聆番本補

陀洛迦山行程記始自西竺. 至葛刺□迦羅

國. 有靈塔. 當晝夜□道叩禮. 自有告以道里

方所. 乃可前進. 中間歷羅刹鬼國. 誘以聲色

飮食. 愼勿犯之. 及種種魔□之所. 但勇往毋

退. 復遇寶池. 獲飮甘露. 身力增倍. 備踐勝

境. 亦莫貪戀. 一心徑往. 漸近聖地. 當有馬首

金剛. 遠來迎導. 至於下巖. 聖多羅尊. 攝受慰

喩. 然後詣巖中. 紫竹□檀. 森鬱交蔭. 流泉淸

潔. 纖草如菌. 菩薩充滿. 觀自在菩薩. 常住其

中. 天龍圍繞. 行者至此. 蒙宣妙法. 卽得開

悟. 凡有所心. 依願圓滿. 此其大略. 不能具

錄. 以是考之. 則決非凡境. 豈造次所能至哉.

似匪此地比擬也. 後至四明. 屢有邀余同遊

補陀山者. 心竊疑之. 不果往也. 一夕. 忽夢有

人謂曰. 經不云乎. 菩薩善應諸方所. 蓋衆生

信心之所向. 卽菩薩應身之所在. 猶掘井見

泉. 然泉無不在. 肉此洞. 神變自在. 靈跡夙

著. 非可以凡情度量也. 旣覺而歎曰. 嗟. 夫諸

經數: 二一○一

經名: 補陀洛迦山傳

頁數: 一一三九

上              欄

佛住處. 名常寂光. 遍周沙界. 本絶思議. 何往

而非菩薩之境界哉. 斷無疑矣. 旣集成傳. 附

以天竺霧靈事跡. 幷以舊聞. 庶顯非同非異.

無別無斷. 用□來者之惑也. 至正辛丑歲四

月望. 寓四明之盤谷. 玄一道人盛熙明記

補陀洛迦山傳(終)

觀音大士讚第六       唐王勃製

蓋聞. 圓通大士. 乃號觀音. 接物利生. 隨機應

現. 向乾坤東畔娑竭海中. 雲濤湧金色之山.

聖閣起琉璃之界. 巍巍寶座. 凝然居自在之

身. 蕩蕩慈容. 皎若現白衣之相. 身□雲羅素

服. 藕絲織而色映寒霜. 體嚴瓔珞同心. 衣縷

盤說麗晶皓雪. 翠迎仙島五雲之寶蓋玲瓏. □

□摩尼百寶之花冠赫奕. 眉橫纖黛. 如海門

之秋月初彎. 目 紺重瞳. 似水面之靑蓮乍秀.

齒排珂玉. 舌瑩紫檀. 丹珠一點□頻婆. 兩□

朦朧勻琥珀. 向靜綠波上. 圓相舒而有金女

玉女. 虛白光中. 勝境現而有佛界仙界. 於

是. 雲雷吐辯. 宣諸佛□密之金言. 釋梵雨華.

歎聖德希奇之妙事. 獻寶子有龍王龍女. 奏

樂子有天仙地仙. 向孤絶□處作津梁. 於浩

渺波中拔急難. 尋聲救苦. 赴感隨緣. 如萬水

之印孤蟾. 似洪鐘之應千谷. 是以. 絶云. 王

法賊盜. 水火漂焚. 惡龍惡鬼. 毒藥毒蛇. 或被

人推落金剛山. 或惡風吹入羅刹國. 或臨軍

陣或値雷霆. 若能仰告觀音. 應時卽得解脫.

菩薩有不思議之弘願. 無盡意之神通. 悲心

誓救於娑婆. 遺敎遍臨於穢土. 誠以周塵周

刹. 普應普觀. 無遐無邇盡歸依. 有願有心皆

中               欄

赴感. 河沙功德億劫難量. 遙望洛伽之山. 稽

首聊伸歌讚

南海海深幽絶處. 碧紺嵯峨連水府. 號名七

寶洛伽山. 自在觀音於彼住. 寶陀隨意金鼇

載. 雲現兜羅銀世界. 衆玉裝成七寶臺眞珠

□就千花蓋. 足下祥雲五色捧. 頂上飛仙歌

萬種. 頻伽孔雀盡來朝. 諸海龍王齊獻供. 寶

冠晃耀圓光列. 瓔珞遍身明皎潔. □如水面

瑞蓮芳. 眉似天邊秋夜月. 繡衣金縷披霞袂.

□□素服偏袒臂. [&FFFF]#□珂佩響珊珊. 雲羅綬

帶眞珠綴. 紅纖十指凝□□. 靑蓮兩目秋波

細. 咽頸如同玉□成. 羅紋黛染靑山翠. 朱唇

□瑩齒排珂. 瑞坐□□劫幾何. 化生百億度

衆生. 發願河沙救鼻阿. 我□我愧無由到. 遙

望觀音悲讚歌. 大聖大慈垂愍念. 願舒金手

頂中摩. 觀音滿願眞言曰. 唵阿□力伽娑婆

訶

名賢詩詠第七

□□雲飛海上山. 掛帆三日上孱顔. 兩宮福

德齊千佛. 萬里恩光照百蠻. 澗草巖華多端

氣. 石林水府隔塵□. □生小技眞榮遇. 何幸

凡身到此閒

集賢學士吳興趙孟□

金碧玲瓏塔影雙. 綺霞香霧濕疏□. 蛟人織

貝爲華蓋. 龍女獻珠持寶幢. 震海雲雷音□

□. 彌山潮汐響□撞. 願心示現將軍相. 一鼓

群魔盡攝降

一輪寶月海波澄. 海上觀音現大乘. 劍佩鬼

神來劫劫. 煙霞樓觀起層層. 燒香使者天台

下              欄

客. 說法高人日本僧. 安得此身生羽翼. 還從

彼岸快先登

江淅分省郎中天台劉仁本

□□[&FFFF]#[&FFFF]#未足誇. 海峰孤絶更無加. 入門已

到三摩地. □手同遊千步沙. 碧玉鏡開金[&FFFF]#

[&FFFF]#. 珊瑚樹宿白頻迦. 殷勤童子能招隱. 共□

芝英和紫霞

驚起東華塵土夢. 滄州到處卽爲家. 山人自

種三珠樹. 天使長乘八月琢. 梅福留丹赤如

橘. 安期送棘大於瓜. 金仙對面無言說. 春滿

幽巖小白花

丘玆盛熙明時圖秩八葉芝同遊

寶陀品畔禮慈容. 滿袖香吹[&FFFF]#[&FFFF]#風. 海市

障天番霧黑. 地輪推日上潮紅. 悟迷不必分

明暗. 觀照何須了色空. 不涉音聞三際斷. 大

千塵刹盡圓通

返視何妨更返聞. 須知了妄卽同眞. 十虛影

現塵沙界. 萬像光含刹土身. 轉物頭頭皆妙

境. 窮源處處盡通津. 普門廓徹無邊表. 紫竹

紅[&FFFF]#別是春

靈隱住山沙門竺曇送僧禮補陀

補陀大士鎭南海. 弘慈廣度娑婆界. 三十二

相應群機. 眼聽耳觀常自在. □若春行陸. 皎

如月印空. 一念超去來. 觸境皆圓通. 東吳沙

門乘願起. 筆鋒倒□九河水. 於一女端轉法

花. 百億女頭顯眞諦. 一文中現無盡身. 一句

一含無盡義. 一文一句妙難思. 了心證入三

摩地. 是身非相空名模. 蓮花舌滴香醍□. 見

超文句會眞說. 普門有路昇天衢

經數: 二一○一

經名: 補陀洛迦山傳

頁數: 一一四○

上              欄

豫章沙門菴菴爲昇天衢贊普門品觀

音

一女端現菩薩身. 大悲光相離諸塵. 無量句

中無量義熾然常說. 開迷淪. 圓音遍法界. 萬

像皆玄文. 耳觀入眞境. 眼聽融眞聞. 言詞寂

滅相非有. 心本無生法無咎. 香風□□散紅

[&FFFF]#. 甘露溥溥○靑柳. 普門妙境包大千. 物物

顯示超虛玄. 我願瞻依發弘誓. 利生同證菩

提. 緣

天台沙門全室贊普門品觀音

余洪武十七年孟夏上旬. 泛海遊山. 諦觀聖

境. 頓見水天一色. 淨若琉璃. 萬像森羅. 九然

齊現. 所睹□異. 難以具陳. 是故. 踊躍歡喜.

自不知形身在於人間世也. 信知. 如來說華

嚴時. 入海印三昧. 豈欺我哉. 偶於洪武乙亥

仲冬. 夢遊是境. 與昔無別. 遂乃焚香遙禮. 輒

伸鄙見. 說偈贊曰

菩薩常居娑竭海. 悲願弘深無向背. 分明化

境滄溟東. 應現諸方無不在. 所證三摩地. 那

分西與東. 突出摩醯眼. 八面虛玲瓏. 海印

發輝九然現. 懸河四辯明眞宗. 花開小白巖.

天香吹遍界. 紫竹□檀盡作林. 孔雀頻伽歌

梵唄. 昔年親曾海上遊. 露山倒卓波面色. 可

是圓通眞境界. 白衣妙像乘蓮舟. 四圍縱周

覽. 浩渺難可窮. 上極通1宵漢. 下瞰龍伯宮.

波先□□吐陰火. 潮音日夜號天風. 雲鋪白

銀界. 地布黃金沙. 琉璃相間錯. 有若優曇花.

磐陀上看扶桑日. 紅輪湧現猶天車. 覽斯妙

境非實相. 普門示現如夢想. 幻出樓臺□□

中              欄

間. 寶網珠光遞輝朗. 聞聲豈是聲. 見色原非

色. 別是一壺天智識誰能測. 經行宴坐水晶

宮. 受用風淸與月白. 十聖及三賢. 到此應難

渡. 萬派□□任參互. 潛流密布四神洲. 潤濕

群萌爲雨露. 我今親禮贊. 惟垂遙鑑知. 倂□

見聞知覺. 掃除語默離微. 徹底揭□生死海.

普令頓證佛菩提

古幷崇善住山雁門野衲了菴性徹洞

然拜贊

補陀洛迦山傳一卷. 元盛熙明撰. 案陶九

成書史會要曰. 盛熙明. 其先曲鮮人. 後居

豫章. 淸修饉飭. 篤學多材. 工翰墨. 亦能通

六國書. 今此書題龜玆盛熙明述. 籍貫正

合. 熙明尙撰有法書考八卷. □入四庫全

書子部藝術類. 熙明傳. 原僅五篇. 其王勃

觀音讚. 名賢詩詠. 皆元釋所附益者. 觀音

讚. 文筆疲俗. 必非子安之製

欽定全唐文凡例. 指爲僞託. 信然. 釋子無

識. □入俗文. 幸熙明原書. 未經竄亂. 讀

者. 分別觀之可也. 光緖甲申十月. 吳縣蔣

淸翊. 識

此      本      完